stanford-oval/wikipedia huggingface dataset:
Sheela

| Sheela |
| --- | --- |

Henkilötiedot
Koko nimi:  Sheela Ravichandran
Syntynyt: 22. maaliskuuta 1942 (ikä 82) Thrissur, Kerala, Intia
Ammatti:  näyttelijä
Näyttelijä
Aktiivisena:  1962–1983, 2003–
Palkinnot
 Indian National Film Award J. C. Daniel Award 
Aiheesta muualla
IMDb
Sheela (s. 22. maaliskuuta 1942) on intialainen näyttelijä. Hän on näytellyt ensisijaisesti malajalaminkielisissä Mollywood-elokuvissa. Hän muodosti suositun tähtiparin Mollywood-näyttelijä Prem Nazirin kanssa, heille kertyi peräti 130 yhteistä elokuvaa. Sheela on niin ikään ohjannut kaksi kokoillan teatterielokuvaa: Yakshaganom ja Shikarangal.
Sheelan debyyttielokuva oli tamilinkielinen Paasam (1962), jossa hänet kreditoitiin nimellä Sheela Devi. Hän näytteli samalla nimellä myös muissa tamilinkielisissä elokuvissa. Sheelan malajalaminkielinen debyytti oli Bhagyajathakam (1962). Malajalaminkielissä elokuvissa hän on käyttänyt nimeä Sheela.
Sheela lopetti uransa 1983. Hän palasi valkokankaille vuonna 2003 elokuvassa Manassinakkare. Sheela on voittanut lukuisia palkintoja, kuten Indian National Film Awardin parhaan naissivuosan palkinnon elokuvassa Akale (2004).
Aiheesta muualla

The Prime Time: The reason behind Sheela-Prem Nazir love story gossip!
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sheela
Käännös suomeksi
Sextans A

Sextans A
Sextans A on epäsäännöllinen kääpiögalaksi, joka on osa Paikallista ryhmää. Se on Maasta käsin yksi ryhmän kaukaisimmista kohteista, ja etäisyys sinne on 4 300 000 valovuotta. Sextans A:n läpimitta on noin 5 000 valovuotta. Galaksin tähdet ovat pääasiassa nuoria sinisiä tähtiä. Maasta katsottuna galaksi vaikuttaa neliömäiseltä.
Segestan teatteri

| Segestan teatteri |
| --- | --- |
 Segestan teatterin rauniot.
Sijainti:  Segestan arkeologinen alue, Fermata Segesta, Calatafimi-Segesta, Trapani, Sisilia
Koordinaatit:  37°56′28″N, 12°50′38″E
Rakennustyyppi:  kreikkalainen teatteri
Valmistumisvuosi:  n. 250 eaa.
Tilavuus:  n. 4 000 henkeä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Segestan teatteri oli antiikin aikainen kreikkalainen teatteri Segestan kaupungissa Sisiliassa nykyisessä Italiassa. Sen rauniot sijaitsevat Segestan akropoliin huipulla nykyisessä Calatafimi-Segestassa.
Teatteri sijaitsi akropoliin eli linnavuoren koilliskulmassa. Se on ajoitettu hellenistiselle kaudelle 200-luvun eaa. puoleen väliin, mutta sen paikalla on saattanut olla varhaisempi edeltäjä jo 300-luvun eaa. lopulla. Rakennuksessa oli tyypillinen puolikaarenmuotoinen katsomo, jonka keskellä oli pyöreä orkhestra. Katsomo suuntautui pohjoiseen päin, ja siitä avautui näköala merelle saakka. Katsomossa oli 29 penkkiriviä, ja siinä oli tilaa noin 4 000 hengelle. Pystysuuntaiset porraskäytävät jakoivat katsomon seitsemään sektoriin, ja poikittaissuuntainen diazoma-käytävä jakoi sen puolestaan ala- ja yläosaan. Alimmat 21 penkkiriviä ovat säilyneet, mutta diazoman yläpuoliset rivit hävinneet.
Teatterin skene- eli näyttämörakennuksen sivuilla on ollut paraskenia-sivurakennukset. Ne oli koristeltu Pania esittäneillä telamon-patsailla. Teatterin katsomoa kiersi kaareva tukimuuri.
Teatteria käytetään nykyisin esityksiin kesäkaudella.
Panoraamakuva teatterista.
Aiheesta muualla

Kuvia tai muita tiedostoja aiheesta Segestan teatteri Wikimedia Commonsissa
Sebastian Górski

| Sebastian Górski> Henkilötiedot |
| --- | --- |
Syntynyt: 17. toukokuuta 1976 (ikä 48) Bydgoszcz, Puola
Ammatti:  muusikko
Muusikko
Tyylilajit:  heavy metal
Soittimet:  rummut
Yhtyeet:  Chainsaw (2002-2010)
  [ Muokkaa Wikidatassa ] [ ohje ]  
Sebastian Górski (s. 17. toukokuuta 1976, Bydgoszcz, Puola) on puolalainen muusikko, joka oli heavy metal -yhtye Chainsawin rumpali.
Diskografia

Chainsaw
Electric Wizards (2002/2004,  Metal Mind Productions)
The Journey into the Heart of Darkness (2005,  Empire Records)
A Sin Act (2006,  Empire Records)
Acoustic Strings Quartet (2008,  Oskar S.C.)
Evilution (2009,  Metal Mind Productions)
Muut
L.F.G. - Duma i Upadek (2006)
Doctrine-X - Mind control (2009)
Aiheesta muualla

Sebastian Górski Encyclopaedia Metallumissa (englanniksi)
Satannish

| Satannish |
| --- | --- |
 Satannish, Helvetin herra
Luoja(t):  Roy Thomas ja Gene Colan
Kustantamo:  Marvel
Ensiesiintyminen:  Doctor Strange #175
Henkilötiedot
Oikea nimi:  Satannish
Status:  Oletettavasti kuollut
Ryhmäsidokset:  Satannishin Pojat, Maggia (väitetty perustaja)
Henkilöllisyydet:  Ylin, Satannish Mahtava, Sielujen Herra, Herra Cloot, Saatana
Voimat:  Valtavat fyysiset voimat ja kestävyys, teleportaatio, ulottuvuuksienvälinen matkustus, ajan, paikan ja materian hallinta, kyky luoda illuusioita, muodonmuutos, mystiset energiaiskut, riivaus
Suhteet
Sukulaiset:  Väitetty sukulaissuhde Daimon ja Satana Hellstromin kanssa sekä Dormammun kanssa
Satannish on Marvel-kustantamon luoma superroisto, ikiaikainen demoni. Hahmon ensiesiintyminen tapahtui Doctor Strange-lehden numerossa 175. Hahmon loivat Roy Thomas ja Gene Colan. Nykyään Satannish on oletettavasti kuollut, mutta demonisten olentojen sitkeyden tuntien herää luultavasti myöhemmin taas eloon.
Historia

Satannish oli demoni korkeinta mahdollista säätyä. Hän hallitsee omaa helvetillistä ulottuvuuttaan, jossa kirotut sielut viruvat vangittuina ikiajoiksi. Useat näistä sieluista ovat tehneet jonkinlaisen sopimuksen Satannishin kanssa ja vastaanottaneet valtaa tai voimaa vastineeksi omasta sielustaan. Alun perin luultiin Satannishin syntyneen, kun Demiurgi tuhosi pahat Vanhat Jumalat ja palasia näistä jäi leijailemaan olemassaolon tasoille.
Jotkin osaset tästä voimasta tiivistyivät muodostaen helvetillisiä demoneita, joista Satannishin luultiin olevan yksi vanhimmista ja mahtavimmista. Todellisuudessa Satannish on kokonaan ilkeä velho Dormammun luoma. Dormammu on opettanut Satannishia ja jopa asettanut hänet hallitsemaan helvetillistä ulottuvuutta.
Dormammu toivoi voivansa käyttää Satannishia joskus pelinappulana yrittäessään laajentaa omaa valtakuntaansa. Kehityttään täyteen voimaansa Satannish on piinannut ihmiskuntaa usein lukuisilla eri tavoilla. Silloin tällöin Satannish suo voimiaan ihmisagenteilleen, jotka antavat tästä voimasta vastineeksi sielunsa.
Tohtori Outo, maapallon ulottuvuuden voimakkain velho on silloin tällöin nostattanut Satannishin voiman loitsuissaan, muttei kuitenkaan koskaan ole antautunut demonin palvelukseen. Tohtori Outo tapasi Satannishin ensimmäisen kerran mystisen Lordi Nekronin yrittäessä epätoivoisesti uhrata Oudon sielua omansa sijaan Satannishille. Pian tämän jälkeen Satannishin Pojat -niminen kultti jota johti Asmodeus (todellisuudessa Oudon vanha ystävä lääketieteellisestä, tohtori Charles Benton), sai lisättyä omia voimiaan Satannishin voimien kautta.
Ainoastaan Tohtori Oudon, Musta Ritarin ja Kostajien väliintulo pelasti maailman tuhoutumiselta. Asmodeus kuoli sydänkohtaukseen tapahtumien aikana, mutta palasi myöhemmin piinaamaan Outoa tämän ollessa Puolustajissa. Asmodeus kuitenkin epäonnistui ja Satannish sai sielunsa.
Erään kerran Satannish liittoutui kahden muun Helvetin herran kanssa. Yhdessä Mefiston ja Thogin kanssa Satannish yritti tuoda Helvetin maan päälle. Hanke meni kuitenkin myttyyn Puolustajien puuttuessa asiaan. Satannish onkin tämän jälkeen pitänyt vihaa yllä Mefiston kanssa. Tohtori Oudon tuli puuttua jälleen kerran taisteluun Mefiston ja Satannishin taistellessa Paroni Mordon sielusta, joka oli tehnyt sopimuksen kummankin demonin kanssa.
Taistelu raivosi läpi Manhattanin, kunnes Tohtori Outo heitti loitsun, jonka ansiosta demonit sulautuisivat yhdeksi olennoksi elleivät nämä lopettaisi mellastustaan. Kyllästyneenä ja haluttomina luopumaan identiteetistään molemmat demonit vetäytyivät luopuen vaateistaan Mordon sieluun.
Lopulta Satannish yritti valloittaa kaikki Helvetin tasot opettajansa Dormammun avustamana, mutta suunnitelma epäonnistui ja Mefisto tuhosi Satannishin. Satannishin tuhon jälkeen miltei samanlainen demoni nimeltään Molgotha on esiintynyt useasti, mutta mikä olennon suhde on Satannishiin jää nähtäväksi.
Voimat & varusteet

Satannish oli eläessään valtavan voimakas olento. Fyysistä voimakkuuttaan hän kykeni lisäämään maagisilla tavoilla tuntemattomille tasoille asti (luultavasti yli 100 tonnin nostokapasiteettiin), mutta Satannishin todelliset voimat olivatkin valtavissa myötäsyntyisissä maagisissa voimissa. Satannish kykeni käyttämään maagista energiaansa monenlaisiin tarkoituksiin, kuten oman fyysisen voimansa lisäämiseen, levitaatioon, mystisiin energiaiskuihin, teleportaatioon, näkymättömyyteen, materian manipulointiin, koon muutoksiin, muodonmuutoksiin jne. Lisäksi Satannish näytti eläessään kykyjä hallita aikaa.
Demonina Satannish oli kuolematon eikä tarvinnut selvitääkseen ruokaa, juomaa, ilmaa tai unta. Satannishilla ei ollut monta varsinaista vihollista. Ainoastaan Mefisto ja Thog voidaan laskea varteenotettaviksi vastustajiksi.
Shakers Ringette

Shakers Ringette on Keravalla toimiva ringetteseura. Seurassa pelaa tyttöjä ringettekouluikäisistä C-junioreihin asti ja seuran joukkueet osallistuvat Ringetteliiton järjestämiin otteluihin kukin joukkue omassa sarjassaan.
Ringetteä on pelattu Keravalla syksystä 1987 alkaen. Tuolloin perustettiin ensimmäinen ringettejoukkue osaksi Jääkiekkoseura Shakers Kerava ry:tä. Kun vuonna 1995 emoseuran toiminta loppui, aloitti Shakers Ringette ry toimintansa itsenäisenä seurana. Keravalaisen ringeten syntymisen taustalla vaikutti kourallinen aktiivisia vanhempia, jotka olivat löytäneet tyttärilleen harrastukseksi uuden eksoottisen lajin.
Lajia saa kokeilla ilmaiseksi ringette- ja luistelukoulussa neljän viikon ajan. Kun luistelun perustaidot on opittu ringette- ja luistelukoulussa, ringetteharrastusta voi jatkaa oman ikäryhmän joukkueessa. Nuorimmat joukkuepelaajat ovat 5-vuotiaita ja oma joukkue löytyy kaiken ikäisille tytöille.
Sepp Wiegand

Sepp Wiegand vuonna 2019.
Sepp Wiegand (s. 9. tammikuuta 1991) on saksalainen ralliautoilija.
Wiegand kilpaili IRC-sarjassa vuonna 2012 sijoittuen sarjan neljänneksi. Vuonna 2013 Wiegand saavutti uransa ensimmäiset pisteet rallin MM-sarjassa ajamalla kahdeksanneksi Monte Carlon rallissa.
Kaudella 2014 Wiegand ajoi Esapekka Lapin kanssa Škodan uudella R5-luokan autolla rallin EM-sarjassaa.
Wiegand sijoittui EM-sarjassa toiseksi kaudella 2014 Esapekka Lapin jälkeen.
Aiheesta muualla

Wiegand at eWRC
Seppo Aalto

Seppo Kalevi Aalto (s. 23. helmikuuta 1951 Kuusankoski) on suomalainen historiantutkija.
Aalto kirjoitti ylioppilaaksi Mäkelänrinteen iltalukiosta 1979 ja  tehtyään sähköasentajan töitä  hän palasi opintojen pariin ja valmistui filosofian kandidaatiksi 1988, filosofian lisensiaatiksi 1991 sekä väitteli filosofian tohtoriksi 1996 Helsingin yliopistossa. Työuransa hän aloitti Helsingin yliopiston historian laitoksen assistenttina ja tutkijana 1988–1996. Helsingin yliopiston Suomen ja Skandinavian historian dosenttina hän on toiminut vuodesta 1997. Aalto toimi määräaikaisessa virkasuhteessa olevana professorina 1998–2001 ja akatemiatutkijana 2001–2004, Helsingin historian tutkijana 2004– ja määräaikaisessa virkasuhteessa olevana yliopistonlehtorina 2006–2007.
Päätyönsä ohessa Aalto on toiminut Tilaushistoriakeskuksen johtokunnan jäsenenä vuodesta 2001 ja Suomen historiallisen seuran tutkijajäsenenä vuodesta 1996.
Aalto on kirjoittanut lukuisia Suomen historiaa käsitteleviä teoksia sekä artikkeleita useisiin teoksiin. Lisäksi hän on kirjoittanut tieteellisiä artikkeleita agraariajan rikollisuudesta, paikallisyhteisöistä ja urheilun historiasta. Hänelle myönnettiin Tieto-Finlandia vuonna 2018 teoksesta Kapina tehtailla.
Julkaisuja

Jokerit liukkailla jäillä: 25 vuotta Jokeri-kiekkoa, Team-Erica, 1992
Karkkilan eli Högforsin ja Pyhäjärven, entisen Pahajärven ihmisten historia, Karkkilan kaupunki, 1992 (yhdessä Kimmo Rentolan kanssa)
Suomi kautta aikojen (vuodet 1521–1721), Otava, 1992
Kirkko ja kruunu siveellisyyden vartijoina: seksuaalirikollisuus, esivalta ja yhteisö Porvoon kihlakunnassa 1621–1700, Suomen historiallinen seura, 1996 (väitöskirja)
Suomen kulttuurihistoria 1, Tammi, 2002 (yhdessä muiden kanssa)
Ruotsin keskiajan kuninkaiden elämäkerrat (teoksessa Suomen hallitsijat: kuninkaat, keisarit ja presidentit), Weilin+Göös, 2000
Urheilu – viihteestä viihdeteollisuudeksi (teoksessa Helsingin historia vuodesta 1945), Helsingin kaupunki, 2000
Talonpojan elämä: Pornaisten historia I vuoteen 1869, Pornaisten kunta, 2003
Suomalaisen arjen historia 1: Savupirttien Suomi, Weilin+Göös, 2006 (yhdessä muiden kanssa)
Tähtien tarina: Helsingin jalkapalloklubi 100 vuotta, Helsingin jalkapalloklubi, 2007 (yhdessä muiden kanssa)
Suomalaisen arjen historia 4: Hyvinvoinnin Suomi, Weilin+Göös, 2008 (yhdessä muiden kanssa)
Sotakaupunki: Helsingin Vanhankaupungin historia 1550–1639, Otava, 2012
Kauppiaita ja laivanvarustajia. Helsinkiläisten elämä Ruotsin aikana 1550–1809, Siltala, 2016
Kapina Tehtailla: Kuusankoski 1918, Siltala, 2018
Shaun of the Dead

| Shaun of the Dead |
| --- | --- |

Ohjaaja:  Edgar Wright
Käsikirjoittaja:  Simon Pegg Edgar Wright
Tuottaja:  Nira Park
Kuvaaja:  Edgar Wright
Leikkaaja:  Chris Dickens
Pääosat:  Simon Pegg Nick Frost Kate Ashfield
Valmistustiedot
Valmistusmaa:  Englanti, Ranska
Tuotantoyhtiö:  Universal Studios
Levittäjä:  UIP-Dunafilm Netflix
Ensi-ilta:  2004
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Shaun of the Dead (televisiolevityksessä myös Shaun, kuolleiden kunkku) on vuonna 2004 ensi-iltansa saanut brittiläis-ranskalainen kauhukomediaelokuva. Elokuvan on ohjannut Edgar Wright.
Elokuva on Simon Peggin ja Edgar Wrightin Three Flavours Cornetto trilogy -sarjan ensimmäinen osa. Sarjaan kuuluvat myös elokuvat Hot Fuzz (2007) ja The World's End (2013).
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Shaun of the Deadin sekä sitä seuraavan Hot Fuzzin kaikkien aikojen sadan parhaan komedian listalle.
Juoni

Elokuva kertoo 29-vuotiaasta Shaun Rileystä (Simon Pegg), jonka elämä ei ole parhain päin. Hän on huonossa maineessa työpaikallaan elektroniikkaliikkeessä, eikä juurikaan etene elämässään. Shaun omaa kylmät välit hänen isäpuoleensa Philipiin, kämppäkaveriinsa Peteen sekä eritoten naisystäväänsä Liziin. Pete kyllästyy Shaunin yrityksiin suojella työtä välttelevää ystäväänsä Ediä (Nick Frost), joka elää ilmaiseksi heidän asunnossaan. Lizin ja Shaunin vuosipäivänä Shaun ei varaa Lizin lempiravintolasta pöytää ja ehdottaa tilalle kantapubiaan Winchesteriä, jolloin jo alkujaankin Shaunin toilailuihin kyllästynyt Liz jättää hänet. Shaun ja Ed viettävät illan Winchesterissä, ja heidän huomaamatta kuolleet heräävät henkiin alkaen metsästää ravinnokseen eläviä ihmisiä.
Shaun ja Ed seuraavat televisiosta ylimääräistä uutislähetystä, jossa uutisankkuri opastaa miten suojautua eläviltä kuolleilta. Yhdessä kaksikko päättää hakeutua suojaan Winchesteriin ja pelastavat Shaunin äidin Barbaran, Phillipin, Lizin ja tämän ystävät Davidin ja Diannen. Phillip kuolee matkalla saamaansa puremaan, kuitenkin tunnustaen Shaunille rakastaneen häntä aina. Muut pääsevät Winchesterin oville matkimalla zombeja.
Tilanne riistäytyy sisällä iltaa kohden käsistä, kun Barbara kuolee puremaan. David alkaa kyseenalaistamaan Shaunin suunnitelmaa, ja muut ihmiset kääntyvät tätä vastaan. Lauma zombeja murtautuu sisään pubiin tappaen Davidin, ja Dianne katoaa zombien sekaan pelastamaan tätä. Winchester syttyy tuleen, täyttyen epäkuolleista. Zombiksi muuttunut Pete saapuu pubiin, ja puree Ediä. Shaun, Liz, sekä lopulta kuolemaa tekevä Ed piiloutuvat baaritiskin taakse, ja pakenevat pubin kellariin. Toivon hiipuessa sekä Shaunin ja Lizin välien lämmetessä Shaun huomaa kellarissa olevan hissin. He hyvästelevät Edin ja pakenevat maan pinnalle. Pubin ulkopuolella armeija saapuu paikalle ja saa epidemian hallintaan.
Puoli vuotta myöhemmin Z-Day -nimellä tunnettu epidemia on ohitse, ja jäljelle jääneitä epäkuolleita hyödynnetään niin viihteessä kuin työelämässä. Shaunin ja Lizin suhde kukoistaa heidän yhteisessä asunnossaan. Pari suunnittelee päiväänsä, kunnes Shaun pistäytyy takapihalla varastossaan. Shaun on kahlinnut epäkuolleen Edin varastoonsa, ja alkaa pelaamaan tämän kanssa pelikonsolia tuttuun tyyliinsä.
Elokuvan lisämateriaaleissa kerrotaan että myöskään Dianne ei kuollut vaan onnistui pakenemaan puuhun, ja zombien harvennettua muutti tätinsä luo.
Rooleissa

| 0 | 1 | 2 |
| --- | --- | --- |
|  Simon Pegg  | … |  Shaun   |
|  Nick Frost  | … |  Ed   |
|  Kate Ashfield  | … |  Liz   |
|  Lucy Davis  | … |  Dianne   |
|  Dylan Moran  | … |  David   |
|  Nicola Cunningham  | … |  Mary   |
|  Penelope Wilton  | … |  Barbara   |
|  Bill Nighy  | … |  Philip   |
|  Peter Serafinowicz  | … |  Pete   |
Aiheesta muualla

Shaun of the Dead Internet Movie Databasessa (englanniksi)
Shaun of the Dead Elonet.
Sebastian Westberg

| Sebastian Westberg |
| --- | --- |
 Westberg jakamassa nimikirjoituksia vuonna 2015.
Henkilötiedot
Syntynyt: 1. syyskuuta 1992 (ikä 32) Särkisalo
Kansalaisuus:  Suomi
Puoliso:  Sofia Björk-Westberg
Uran tiedot
Lempinimi:  SEBFMX
Pituus:  180 cm
Laji:  freestyle motocross (FMX)
Valmennettavat:  MX- & STUNT academy oppilaat https://sebfmx.com/academy/
Saavutukset
Voitot:  Best whip SFT mayhem 2014 (1. sija) Best whip SFT mayhem 2015 (1. sija) Sebfmx Fest 2016 Best whip (2. sija) Red Bull X-fighters Madrid (12. sija) Best whip SFT mayhem 2016 (1. sija) Moskovan Adrenalin rush freestyle 2016 (2. sija) Tukums Best whip Latvia 2017 (1. sija) Tukums freestyle open latvia 2017 (1. sija) Best whip & run SFT mayhem 2017 (1. sija) Freestyle masters tour Avila 2024 Best Whip (1. sija) Masters Of Freestyle Tarazona 2024 Best Whip (2. sija) Sebfmx Fest 2024 Best syncro (1. sija) Freestyle Masters tour Roquetas De Mar Best Whip (2. sija)
Ennätykset:  Ensimmäinen etuperinvoltti suomessa 21.7.2017
 Tietolaatikko päivitetty 9.10.2024 
Aiheesta muualla
Kotisivu
Sebastian Westberg (s. 1. syyskuuta 1992 Särkisalo) on suomalainen freestyle motocrossin (FMX) extremeurheilu-ammattilainen. Hän on syntynyt Särkisalossa, jossa hänen harjoittelupaikka sijaitsee. Westberg on Suomen ainoa kansainvälisillä areenoilla esiintyvä ja kisaava freestylemotocross kuski.
Suurimpiin näytöksiin lukeutuvat muun muassa Kuukauden Venäjän kiertue, Keski-Euroopan näytökset,Intian Moto-GP Delhissä ja Suomessa suurimmat moottoritapahtumat kuten Helsingin moottoripyörämessut ja Tampere supercross. Westberg on esiintynyt myös 2014 ja 2015 MTV3 POSSE päätösjakson livelähetyksessä hypyillään, Efter nio keskuteluohjelmassa vieraana ja laajasti Suomen lehdistössä. Westbergin kirjoituksia sai aikoinaan lukea myös Offroad Pro -lehdestä, mutta myöhemmin hän on keskittynyt päivittämään kuulumisiaan SEBFMX brändin alla sosiaaliseen mediaan.
2016 Westberg osallistui ensimmäisenä suomalaisena lajin arvostetuimpaan kisaan Espanjan Madridissa, Red Bull X-fightersiin. Kisaan valittiin vain 12 maailman parasta kuskia ja Westberg pääsi mukaan maailmanlaajuisen yleisöäänestyksen kautta.
Westberg teki ensimmäisenä suomalaisena voltin etuperin moottoripyörällä. Aiheesta uutisoitiin myös Mtv3 kymmenen uutisten loppukevennyksessä 2017 kesällä.
Hänen yritys Sebfmx Events Oy tarjoaa vauhdikkaita ohjelmapalveluita tapahtumiin, rakentaa ohjelmakokonaisuuksia ja omaa kattavan kontaktiverkoston ja markkinointikanavat ympäri maailmaa. Westberg järjestää myös matalan kynnyksen ajokoulutusta nuorille MX- & Stunt academy ajoleiriensä kautta.
Aiheesta muualla

MTV3 Kymmenen Uutiset loppukevennys - Suomen ensimmäinen frontflip
Westbergin kotisivu
Sebastián Lerdo de Tejada

| Sebastián Lerdo de Tejada |
| --- | --- |

Meksikon presidentti
 1930–1932  
Edeltäjä:  Benito Juárez
Seuraaja:  José María Iglesias
Henkilötiedot
Syntynyt: 1823
Kuollut: 1889
Tiedot
Puolue:  Liberaalit
Sebastián Lerdo de Tejada (1823–1889) oli meksikolainen  poliitikko, joka toimi maansa presidenttinä 1872-1876. Hän oli Benito Juárezin varapresidentti, nousi presidentiksi tämän kuoltua heinäkuussa 1872 ja tuli valituksi omalle virkakaudelleen myöhemmin samana vuonna. Hänen virkakaudellaan saatiin valmiiksi rautatie Mexico Citystä Veracruziin. Hän pyrki toiselle kaudelle, voitti vaalit mutta joutui luopumaan vallasta aseistautuneiden kilpailijoidensa syrjäyttämäksi. Lardo lähti maanpakoon ja kuoli New Yorkissa 1889.
Aiheesta muualla

Kuvia tai muita tiedostoja aiheesta Sebastián Lerdo de Tejada Wikimedia Commonsissa
Sami Leppikangas

| Sami Leppikangas> Henkilötiedot |
| --- | --- |
Ammatti:  muusikko
Muusikko
Taiteilijanimi:  Sami Vaughan
Aktiivisena:  1992–
Tyylilajit:  metal
Soittimet:  kitara, laulu, koskettimet
Yhtyeet:  Gandalf, Coarse, Lullacry, Tenebrae, S-TOOL
  [ Muokkaa Wikidatassa ] [ ohje ]  
Sami Leppikangas (ent. Vauhkonen) on suomalainen muusikko. Hänet tunnetaan metalliyhtyeestä Lullacry, jonka kitaristina hän toimi sen perustamisesta lähtien sen lopettamiseen asti.
Diskografia > Tenebrae

Hypnotech (1996)
Diskografia > Gandalf

Deadly Fairytales (1998)
Diskografia > Lullacry

Sweet Desire (1999)
Be My God (2001)
Crucify My Heart (2003)
Fire Within (2004) (EP)
Vol. 4 (2005)
Where Angels Fear (2012)
Aiheesta muualla

Sami Leppikangas Encyclopaedia Metallumissa (englanniksi)
Lullacry
| --- | --- |
Studioalbumit:   Sweet Desire  Be My God  Crucify My Heart  Vol. 4  Where Angels Fear 
Kokoelmat:   Legacy: 1998–2014 
EP:t:   Fire Within
Seppelvarvut

| Seppelvarvut |
| --- | --- |
 Siroseppelvarpu Stephanandra incisa
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Rosidit
Lahko::  Rosales
Heimo::  Ruusukasvit Rosaceae
Suku::  Seppelvarvut Stephanandra  Siebold & Zucc. (1843)
Katso myös
   Seppelvarvut Wikispeciesissä   Seppelvarvut Commonsissa 
Infobox OKNimi-testi OK: 
Seppelvarvut (Stephanandra) on ruusukasveihin kuuluva kasvisuku, joka esiintyy aiemmissa kasvitieteellisissä luokitteluissa. Suvussa oli kolme lajia. Näihin sisältyy koristepensaana käytetty siroseppelvarpu (Stephanandra incisa). Viimeaikaiset fylogeneettiset tutkimukset ovat osoittaneet, että seppelvarvut kuuluvat läheiseen neillioiden (Neillia) sukuun.
Lajit

Seuraavat kolme lajia on luokiteltu seppelvarpuihin:
Stephanandra chinensis, nykyisin Neillia hanceana
siroseppelvarpu eli pikkuseppelvarpu eli seppelvarpu (Stephanandra incisa, nyk. Neillia incisa)
isoseppelvarpu (Stephanandra tanakae, nyk. Neillia tanakae)
Sebastián Pardo

Sebastián Eduardo Pardo Campos (s. 1. tammikuuta 1982 Quillota, Chile) on chileläinen jalkapalloilija, joka edustaa chileläistä Unión Temucoa. Pardon pelipaikka on vasemmalla laidalla, joko puolustajana tai keskikenttäpelaajana.
170 senttimetriä pitkä Pardo aloitti ammattilaisuransa vuonna 2000 Universidad de Chilen joukkueessa. Hän pelasi seurassa 42 sarjaottelua, kunnes siirtyi kaudeksi 2002–2003 Alankomaiden pääsarjassa Eredivisiessä pelaavaan Feyenoord Rotterdamiin, jota hän edusti 70 Eredivisie-ottelun verran. Kauden 2007–2008 Pardo pelasi Excelsior Rotterdamissa, jonka jälkeen hän siirtyi Universidad de Chileen vuosiksi 2008–2009.
Pardo on ollut mukana Chilen nuorisomaajoukkueissa, mutta A-maajoukkueessa hän on pelannut vain yhden ottelun.
Aiheesta muualla

Pardo FootballDatabase-tietokannassa (englanniksi)
Sextape

| Sextape Sexmane |
| --- | --- | --- |

Studioalbumin tiedot
 Julkaistu: 17. lokakuuta 2019
 Tyylilaji: hip-hop, rap
 Kesto: 30.04
 Levy-yhtiö: omakustanne
Sexmanen muut julkaisut
| {{{edellinen}}} {{{vuosie}}} | Sextape 2019 | Väärinymmärretty 2021 |
Sextape on rap-artisti Sexmanen ensimmäinen studioalbumi, joka julkaistiin 17. lokakuuta 2019 omakustanteena.
Kappaleet

Mama - 3.04
Starboy - 2.03
2naamaa - 2.32
Marco De BIH - 3.20 (feat. Ege Zulu)
Senegal Sniper - 2.38
Aikakone - 3.37
Erilainen - 3.50
Päiväkirja - 2.48
Vikat Lauseet - 2.24 (feat. Tactic L)
Mul on Vaikeus Sanoo Maxille Et Mee - 3.46